Diit 32
La̱t dueeri kɛnɛ pälikä
(Dit Dee-bid)
1
Tɛ̈th lɔaac akɛ ram in
ca dueerkɛ päl,
ram in ca dueerkɛ kum.
2
Tɛ̈th lɔaac akɛ ram in
/ken Kuoth Nhial dueerkɛ kuën jɛ,
kɛnɛ ram in thil rɛydɛ kac.
3
Kä mɔ /ka̱n duerä lat ɔ,
la bɛc puɔ̱nydä ɛlɔ̱ŋ,
kä jiɛth lɔcdä
kɛ cäŋ kɛɛliw.
4
Kɛ ɣöö la thiɛk tetku
kä ɣä ɛlɔ̱ŋ kɛ wäär kɛnɛ cäŋ däär.
cu buɔ̱mdä thuuk ce̱tnikɛ min
la buut a thuk kɛ leth ma̱y.
5
Duundɛ ɣöö ɣän cä duerä la̱r ji̱,
kä /ka̱n jiäkä tɛ̱̈ɛ̱̈,
Ɣän cä wee i̱, “Cä dueerkä
la̱t Kuoth Nhial,”
kä curi duerä päl.
6
Kɛ kui̱c ɛmɔ, ɛ nɛy tin la
nɛɛku palkɛ ji̱,
kɛ gua̱a̱th in dëë jek ni ji̱,
mi wä nyɔc mi di̱i̱t wä ben,
/cɛ kɛ bi cop.
7
Kä ɛ ji̱n gua̱a̱th in
bä rɔ tɛ̱̈ɛ̱̈ thi̱n,
kä ci ɣä gaŋ kä riɛk,
kä ci ɣä go̱l kɛ diit känä.
8
Kä cu Kuoth Nhial wee i̱,
“Ɣän bä ji̱ ŋi̱eec kä bä ji̱
nyuɔ̱ɔ̱th kɛ duɔ̱ɔ̱p in bi wä kɛ ji̱,
ɣän bä ji̱ luek kä bä ji̱ guic.
9
/Cu bi ce̱tkɛ jio̱k tuɔ̱ruɔ̱k
kiɛ muul min thil mi ŋäcɛ
min la jakɛ kä muɔ̱l kɛ
yiën thuɔkdɛ,
kiɛ /cɛ dëë met kɔ̱a̱c.”
10
Rik ti ŋuan kɛ nyin ji̱ nyuɔɔni,
duundɛ ɣöö nhök Kuɔth Nhial
in thil pek tëë kɛɛl kɛ
nɛy tin ŋa̱thkɛ jɛ.
11
A lɔcdun tɛth kɛ Kuoth Nhial,
yɛn nɛy tin ji̱ cuŋni,
kä puanyɛ jɛ kɛ diit yɛn nɛy
tin gɔw lo̱ckun!
